stanford-oval/wikipedia huggingface dataset:
ברוך פודולסקי
ביוגרפיה

פודולסקי נולד למשפחה יהודית במוסקבה בשנת 1940 בשם בוריס סמיונוביץ' (Борис Семёнович) פודולסקי. הוריו התעניינו בתרבות יהודית; שפת הדיבור העיקרית שלהם הייתה רוסית, אך הוא למד ממשפחתו גם יידיש ועברית. מגיל צעיר התעניין בפעילות ציונית, אך הציונות נרדפה בברית המועצות, ובגיל 18 הוא נעצר וישב חמש שנים במחנה מאסר במורדוביה. ב-1967 נאסר שוב לשנתיים.
פודולסקי למד בשנים 1956–1958 באוניברסיטת המדינה במוסקבה את שפת ההינדי. בשנים 1964–1966 למד אנגלית במוסד לשפות זרות במוסקבה. בשנת 1971, אחרי שנים של סירוב, עלה לישראל. הוא סיים את לימודי התואר הראשון בבלשנות ובבלשנות שמית ב-1974 באוניברסיטת תל אביב, והמשיך ללימודי תואר שני בבלשנות שמית, אותם סיים ב-1976. במקביל החל להרצות בקורסים לבלשנות באוניברסיטה זו, החל מ-1973. את עבודת הדוקטור, אותה סיים ב-1985, כתב על תולדות הלשון האמהרית.
בשנות התשעים התפרסם בקרב העולים מברית המועצות כשהעביר שיעורי עברית בתחנת הרדיו רק"ע (מ-1992), והוציא מילון עברי־רוסי וספר דקדוק של השפה העברית ברוסית. כמו כן הוציא מילון אמהרי־עברי לשימוש העולים מאתיופיה.
פודולסקי לימד בלשנות שמית באוניברסיטת תל אביב עד סוף ימיו, ועסק בהכנת מהדורה חדשה ומורחבת של המילון העברי־רוסי. היה חבר מערכת כתב העת המדעי "Israel Oriental Studies".
תחומי המחקר והכתיבה שבהם עסק היו בלשנות השוואתית, מילונאות, אטימולוגיה, היסטוריה של הכתיבה, בלשנות נוסטרטית, מורפולוגיה ומורפו-פונולוגיה של שפות שמיות, ומבנה שפות כגון עברית מודרנית, הינדי, שפות סינו-טיבטיות ושפות האינדיאנים באמריקה.
פודולסקי התגורר בעיקר בעיר חולון. היה נשוי ללידה. נפטר ממחלת הסרטן בשנת 2011.
ברקהאד עבדי

| --- | --- |

 לידה:  10 באפריל 1985 (בן 39) מוגדישו, סומליה 
 מדינה:  סומליה, ארצות הברית 
 תקופת הפעילות:  מ-2012 
 מקום לימודים:  אוניברסיטת המדינה של מינסוטה מורהד  תיכון רוזוולט 
 פרסים והוקרה:  פרס באפט"א לשחקן המשנה הטוב ביותר (2014) 
 פרופיל ב-IMDb
 
ברקהאד עבדי (באנגלית: Barkhad Abdi;‏ נולד ב-10 באפריל 1985) הוא שחקן קולנוע אמריקאי-סומלי. קיבל את פרסומו בשנת 2013 בזכות הופעתו בסרט "קפטן פיליפס", עליו קיבל מועמדות לפרס גלובוס הזהב ולפרס אוסקר לשחקן המשנה הטוב ביותר.
חייו

עבדי נולד במוגדישו בירת סומליה וגדל בתימן. בגיל 14 עבר עם משפחתו להתגורר בארצות הברית בעיר מיניאפוליס. הוא למד ב"אוניברסיטת מדינת מינסוטה מונראד" ועבד כתקליטן וכנהג לימוזינה לפני שפנה לקריירת משחק.
קריירה

בשנת 2013 פרץ עבדי לתודעה כשחקן קולנוע במותחן הפעולה של פול גרינגראס "קפטן פיליפס". בסרט שיחק גילם עבדי את עבדוואלי מוסה מפקד צוות החוטפים הסומלי, לתפקיד נבחר עבדי מתוך כ-700 נבחנים סומלים אמריקאים שבאו לאודישנים. עבדי היה לאחת מהתגליות המפתיעות של השנה, הוא הועמד למספר רב של פרסי מבקרים. בפברואר 2014 זכה עבדי בפרס באפט"א לשחקן הטוב ביותר בתפקיד משנה והיה מועמד לפרס אוסקר לשחקן המשנה הטוב ביותר ולפרס גלובוס הזהב לשחקן המשנה הטוב ביותר.
בשנת 2015 השתתף במותחן הבריטי "עין בשמיים" לצד הלן מירן ואהרון פול. שיחק גם בפרק של הסדרה "הוואי חמש-אפס".
בשנת 2016 שיחק בסרט הקומי "גרימסבי" של הבמאי לואי לטריה. בשנה זו גם דיבב את עבדואלי מיוז בפרק של סדרת ההנפשה "איש משפחה".
בשנת 2017 השתתף בסרט "בלייד ראנר 2049", במותחן האקשן "סחיטה", בדרמת הפשע "גוד טיים" לצד רוברט פטינסון, ובסרט "הפיראטים של סומליה" לצד אל פצ'ינו.
בשנת 2018 השתתף בסרט "המסע המופלא של הפקיר".
בשנת 2019 הצטרף לצוות השחקנים הראשי של העונה השנייה של סדרת הטלוויזיה "קאסל רוק", בתור עבדי עומאר. באותה השנה שיחק בסרט האירי-בלגי "נערה ממוגדישו", לצדה של אייז'ה נעמי קינג בגילומה של פעילת הזכויות הסומלית איפרח אחמד.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | קפטן פיליפס | עבדוואלי מוסה | פרס באפט"א לשחקן הטוב ביותר בתפקיד משנה (2013)   מועמד פרס אוסקר לשחקן המשנה הטוב ביותר (2013)  מועמד פרס גלובוס הזהב לשחקן המשנה הטוב ביותר - סרט קולנוע (2013)  מועמד פרס גילדת שחקני המסך לשחקן המשנה הטוב ביותר (אנ') (2013) |
| 2015 | עין בשמיים | ג'אמא פארא |  |
| 2016 | גרימסבי | טבאנסי נייגורה |  |
| 2017 | Extortion | מיגול קאבה |  |
| 2017 | גוד טיים | דאש |  |
| 2017 | בלייד ראנר 2049 | דוק באדג'ר |  |
| 2017 | הפיראטים של סומליה | עבדי |  |
| 2018 | המסע המופלא של הפקיר | וויראג' |  |
| 2019 | נערה ממוגדישו | חסן |  |
| 2020 | Beneath a Sea of Light | קוואיז |  |
| 2022 | המרוץ של טייסון | אקלילו |  |
| 2022 | משחק הסוכן | עומאר |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015 | הוואי חמש-אפס | רוקו מאקוני | פרק: "E 'Imi pono" |
| 2016 | איש משפחה | עבדוואלי מוסה | דיבוב; פרק: "Road to India" |
| 2019 | קאסל רוק | עבדי עומאר | תפקיד ראשי; (עונה 2); 9 פרקים |
| 2022-2021 | Blade Runner: Black Lotus | דוק באדג'ר | דיבוב; 11 פרקים |
| 2023 | הקללה | אבשיר | 3 פרקים |
בקשאמשון

| --- | --- |
סמל בקשאמשוןסמל בקשאמשון

 מדינה:  הונגריה הונגריה
 חבל:  המישור הגדול הדרומי
 מחוז:  בקש בקש
 נפה:  נפת אורושהאזה
 שטח:  71.25 קמ"ר
 אוכלוסייה:  ‏
  ‑ בכפר:  2,233 (1 בינואר 2021)
 קואורדינטות:  46°25′00″N 20°38′00″E﻿ / ﻿46.416666666667°N 20.633333333333°E﻿ / 46.416666666667; 20.633333333333 
 אזור זמן:  UTC +1
 https://bekessamson.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.בקשאמשון(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.בקשאמשון  he tabBackground:;tabBorder:#aaa;defaultTab:0;
 
בקשאמשון (בהונגרית: Békéssámson) הוא כפר בנפת אורושהאזה שבמחוז בקש בדרום מזרח הונגריה. עד לשואה הייתה בו קהילה יהודית קטנה.
כמו יישובים רבים באירופה גם מספר התושבים בבקשאמשון נמצא בירידה. בשנת 1990 חיו בכפר 2,577 תושבים, ובשנת 2021 רק 2,233 תושבים.
האזור מיושב לפחות מהמאה ה-11, ומתקופה זו יש בכפר שאריות של כנסייה.
יהודי בקשאמשון

יהודים ישבו בבקשאמשון במאה ה-19 וב-1944 נרצחו בשואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 6 | 4,829 |
| 1910 | 17 |  |
| 1920 | 11 |  |
| 1930 | 5 |  |
| 1941 | 1 | 4,472 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי בקשאמשון שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז בקש |
| --- | --- | --- |
| ערי המחוז | בקשצ'בה  |  |
| ערים |  בטוניה •  בקש •  • צ'ורוואש •  דוואוואניה •  אלק •  פיזשדיארמט •  גיומנדרד •  גיולה •  קונדורוש •  קרשלדאן •  מדגיישג'האזה •  מזברן •  מזהגייש •  מזקובאצ'האזה •  אורושהאזה •  שרקד •  סרווש •  סגהאלום •  טוטקומלוש •  אויקיגיוש •  וסטה |  |
| כפרים | בקשסנטאנדראש • צ'בסבדי • דובוז • גרנדאש • קטשופרון • סבדקיגיוש • טלקגרנדאש • דומבג'האז • קוורמש • אלמאשקמראש • דומבירטוש • קספר • קישדומבג'האז • קונאגוטה • מגיארבאנהגייש • מגיארדומבג'האז • מדגיישבודזאש • נג'באנהגייש • נג'קמראש • פוסטאוטלקה • וגג'האזה • צ'אדסאלאש • אצ'גפלבה • הוניה • בלמגייר • קמוט • קרשטרצ'ה • טרהוש • מורון • קרשויפלו • קרטססיגט • בוצ'ה • קטגיהאזה • לוקשהאזה • אורמניקוט • קרדוש • צ'בצ'וד • בקשאמשון • צ'נאדאפאצה • גאדורוש • קרדושקוט • נג'סנאש • פוסטפלדוואר • ביהראוגרה • גסט • קרשנג'הרשאן • קטגיאן • מהקרק • מזגיאן • שרקדקרסטור • אויסלונטה • ז'דאן |  |
| יישובים בנפת אורושהאזה |
| --- | --- | --- |
| יישובים | אורושהאזה • טוטקומלוש • בקשאמשון • צ'נאדאפאצה • גאדורוש • קרדושקוט • נג'סנאש • פוסטפלדוואר |  |
ברקהוף אמבסדור

| --- | --- |

Berkhof Ambassador
 מאפיינים כלליים
 יצרן:  VDL Berkhof (אנ')
 שנות ייצור:  2001–2011
 הרכבה:  הולנד הולנד
 אורך:  10,600 מ"מ   11,950 מ"מ
 רוחב:  2,500 מ"מ
 גובה:  2,920 מ"מ
 משקל:  8,359-8,728 ק"ג (14,400 ק"ג - עומס מקסימלי)
 בסיס גלגלים:  5,400 מ"מ (דגם 120), 6,200 מ"מ (דגם 200)
 מפרט טכני
 מנוע:  מנוע דיזל המפיק 205 כ"ס (מיוצר על ידי חברת "Cummins" וחברת דאף
 הילוכים:  גיר אוטומטי מסוג Voith D854.5
ברקהוף אמבסדור (בהולנדית: Berkhof Ambassador) הוא דגם אוטובוס, אשר יוצר על ידי יצרנית האוטובוסים ההולנדית VDL Berkhof (אנ') בין השנים 2001–2011
ברקהוף אמבסדור

דגמי ה-"ברקהוף אמבסדור" נבנו על פי מארז חברת יצרן האוטובוסים דאף (דגם VDL SB120 ודגם VDL SB200)
דגמי ה-"ברקהוף אמבסדור" נפוצים בהולנד ובדנמרק.
דגמי ה"ברקהוף יונקהר" תוכננו גם עבור נוסעים נכים. הדגמים נבנו עם רצפה נמוכה ועם 2 דלתות כניסה.
דגמי ה"ברקהוף אמבסדור" יוצאו לישראל והופעלו על ידי חברת אגד תעבורה.
דגמים

אמבסדור 120 - 11,950 מטר, נבנה על בסיס המארז של חברת "דאף" דגם VDL SB120) (תוכנן ל-80 נוסעים, מתוכם 53 מקומות ישיבה)
אמבסדור 200 - 10,600 מטר, נבנה על בסיס המארז של חברת "דאף" VDL SB200) (תוכנן ל-80 נוסעים, מתוכם 43 מקומות ישיבה)
תמונות

ברקהוף אמבסדור בישראל מופעל על ידי חברת אגד תעבורה ב-אשדוד
ברקהוף אמבסדור
ברקהוף אמבסדור
ברקהוף אמבסדור  - מבט לתוך האוטובוס
ברקהוף אמבסדור
ברקהוף אמבסדור
ברקהוף אמבסדור
ברקהוף אמבסדור
ברקהוף אמבסדור בישראל מופעל על ידי חברת אגד תעבורה ב-נתניה
ראו גם

דאף MB200
ברקהוף יונקהר
ברקהוף אקסלנס 1000
הערות שוליים

↑  ברקהוף אמבסדור   Citea LLE: successor to the Ambassador
↑  ברקהוף אמבסדור 200VDL BERKHOF Ambassador 200 buses - Autoline Europe
ברנדה ואקרו

| --- | --- |

ברברה ואקרו, 1969
 לידה:  18 בנובמבר 1939 (בת 84) ברוקלין, ארצות הברית 
 מדינה:  ארצות הברית 
 תקופת הפעילות:  מ-1961 
 מקום לימודים:  בית הספר לתאטרון נייברהוד פלייהאוס  Thomas Jefferson High School 
 פרסים והוקרה:  Sitges Film Festival Best Actress award (1976)  פרס עולם התיאטרון (1962)  פרס אמי לבידור בפריים טיים 
 פרופיל ב-IMDb
 
ברנדה בואל ואקרו (באנגלית: Brenda Buell Vaccaro; נולדה ב-18 בנובמבר 1939) היא שחקנית קולנוע ותיאטרון אמריקאית, זוכת פרס גלובוס הזהב ומועמדת פרס אוסקר בשנת 1976 על הופעתה בסרט "פעם אחת זה מספיק".
ביוגרפיה

ואקרו נולדה בברוקלין לזוג מהגרים איטלקים, כריסטין ומריו ואקרו. גדלה בטקסס, שם הוריה היו בעלי מסעדה איטלקית ידועה. לאחר שסיימה את לימודיה נסעה לניו יורק ולמדה תיאטרון בבית הספר "Neighborhood Playhouse".
בתחילת שנות ה-70 ניהלה ואקרו מערכת יחסים מתוקשרת בת שש שנים עם השחקן מייקל דאגלס. לוואקרו היו ארבע מערכות נישואים: הראשונים היו למנהל התיאטרון מרטין פריד, השניים היו לעורך הדין ויליאם בישוף והשלישיים היו לצלם צ'ארלס קאניזרו. ואקרו נשואה לבעלה הרביעי, בעל המסעדה גיא הקטור, משנת 1986.
קריירת משחק > תיאטרון

הופיעה לראשונה בברודוויי במחזה "כולם אוהבים לשם", עליו קטפה את פרס התיאטרון העולמי. ואקרו הועמדה בכל 30 שנותייה כשחקנית תיאטרון לשלושה פרסי טוני על הופעותייה במחזות "פרח הקקטוס", "אנשי הלהתראות" ובמחזמר "איך עכשיו, דאו ג'ונס".
קריירת משחק > קולנוע וטלוויזיה

התפרסמה בקולנוע בסרטו של ג'ון שלזינגר "קאובוי של חצות" בתור שירלי המשלמת לג'ו בק (ג'ון ווייט) כדי שישכב איתה. על ההופעה בסרט הייתה מועמדת לפרס גלובוס הזהב.
באמצע שנות ה-70 זכתה להצלחה משמעותית בקריירה שלה, כשקטפה את פרס אמי על הופעתה הקומית בסרט הטלוויזיה "מצב הדברים" ואת  פרס גלובוס הזהב לשחקנית המשנה הטובה ביותר על תפקידה בסרט "פעם אחת זה מספיק". את פרס אוסקר לשחקנית המשנה הטובה ביותר לו הייתה מועמדת הפסידה ללי גרנט, איתה הופיעה בסרט האסונות "שדה תעופה 77".
ואקרו שיחקה לאחר מכן בסרט "קפריקורן 1" בתפקיד קיי אשתו של קולונל חיל האוויר צ'ארלס ברובייקר, בפרודיה על הגיבור "זורו" בתור פלורינדה אשתו של קפטן אסטבן (רון ליבמן) ובעיבוד הקולנועי לקומיקס "סופרגירל" בתור ביאנקה העוזרת של סלינה (פיי דאנאוויי).
ואקרו דיבבה במשך שבע שנים בסדרת האנימציה המצליחה "ג'וני בראבו" את דמותה של באני אמו של ג'וני.
שיחקה בסרטה של ברברה סטרייסנד "שתי פנים למראה" ובהפקה הטלוויזיונית של בארי לוינסון "ד"ר מוות ומיסטר ג'ק" בתור מרגו ג'נוס, אחותו של הרופא ג'ק קבורקיאן (אל פצ'ינו).
בשנת 2017 שיחקה וארקו בסדרת המותחן פסיכולוגי של נטפליקס "צוענייה", בכיכובה של נעמי ווטס.
ב-9 בדצמבר 2021 עלתה לאוויר סדרת הספין אוף ל"סקס והעיר הגדולה", "פשוט ככה", בה משתתפת ואקרו בתפקיד גלוריה מרקט.
פילמוגרפיה נבחרת

קאובוי של חצות (1969)
עץ הקיץ (1971)
הולכים הביתה (1971)
פעם אחת זה מספיק (1975)
שבוע המוות (1976)
קפריקורן 1 (1977)
שדה תעופה 77 (1977)
חטא קטלני (1980)
זורו, הלהב הגאה (1981)
הגאווה של ג'סי האלם (1981)
סופרגירל (1984)
לב של חצות (1988)
האינדיאנים הקטנים (1989)
קוקי (1989)
סיפור של אהבה (1994)
שתי פנים למראה (1996)
סאני (2002)
מועדון החוף בוינטון (2005)
ד"ר מוות ומיסטר ג'ק (2010) - סרט טלוויזיה
קובו: אגדה של סמוראי (2016) - דיבוב
המופע של אדי (2018)
היו זמנים בהוליווד (2019)
פילמוגרפיה נבחרת > טלוויזיה

הנמלט (1963)
בלשית יקרה (1979)
צוענייה (2017)
אי מחנה הקיץ (2018) - דיבוב
פשוט ככה (2021-הווה)
ברקהוף אקסלנס 1000

| --- | --- |

Berkhof Excellence 1000 (צולם בלבוב, אוקראינה)
 מאפיינים כלליים
 יצרן:  Berkhof  (אנ')
 שנות ייצור:  1991–2001
 הרכבה:  הולנד הולנד
 משקל:  14,050 ק"ג (משקל ריק)  9,050 ק"ג (יכולת טעינה מקסימלית)  23,100 ק"ג (משקל ברוטו)
 מפרט טכני
 מנוע:  6 צילינדרים,  מנוע תוצרת וולוו, (מנוע דיזל)  6 צילינדרים, 11 ליטר  מנוע תוצרת סקאניה, (מנוע דיזל)
 הילוכים:  גרסה חצי אוטומטית (משודכת למנועי סקאניה)
 צריכת דלק:  27 ליטר ל-100 ק"מ (מנוע סקאניה)
ברקהוף אקסלנס 1000 (בהולנדית: Berkhof Excellence 1000) הוא דגם אוטובוס, אשר יוצר על ידי יצרנית האוטובוסים ההולנדית Berkhof (אנ') בין השנים 1991–2001.
שלדות דגמי "ברקהוף אקסלנס 1000" על פי דגמי: סקאניה דגם "Scania N113" מודל "CRB" (אנ'), יצרנית הרכב וולוו דגם "Volvo B12" (אנ') ודגם "Volvo B10M" (אנ').
לדגמי "ברקהוף אקסלנס 1000" מנוע אחורי.
מאפיינים

50 נוסעים.
1-2 דלתות.
כניסה ויציאה לדלתות באמצעות מדרגות.
הגה כוח.
גלגל הגה מתכוונן (גובה ועומק).
אורות ספוט.
מראות חשמליות (מחומם).
מנועים מתוצרת יצרנית הרכב השוודית וולוו ויצרנית המשאיות השוודית - סקאניה.
מערכת חשמל - 220 ואט.
מכל דלק - 300 ליטר.
אורות ערפל (קדמי, אחורי).
אוורור מקומי.
מאפיינים > אביזרי שמע ונוחות

סטריאו לרכב CD תקליטור, עם ממשק USB Universal Serial Bus, עם שלט רחוק).
MP3.
DVD.
מסך (קדמי, אחורי).
רמקולים.
מיקרופון.
משענת יד קדמית.
כיסים בחלק האחורי של המושבים הקדמיים.
ריפוד מהודר.
מושבים נשכבים בזווית מסוימת.
מקרר (גז + 12v + 220v).
שירותים.
ראו גם

ברקהוף יונקהר
ברקהוף אמבסדור
לקריאה נוספת

"ברקהוף אקסלנס 1000" - תמונה (platesmania.com/ua/foto11370570)
הערות שוליים

↑  דגם סקאניה ברקהוף אקסלנס 1000 eng.auto24.lv/lietoti/scania_berkhof/excellence_1000
↑  "ברקהוף אקסלנס 1000" / ראו תמונת מנוע אחורי rus.auto24.ee/used/1716214
↑  "ברקהוף אקסלנס 1000" - תמונה flickr.com/photos/mjf-southsea
בלאקפוט

| --- | --- |

 אוכלוסייה
 32,000
 ריכוזי אוכלוסייה עיקריים
 קנדה קנדה:  ססקצ'ואן ססקצ'ואן, אלברטה אלברטה, קולומביה הבריטית קולומביה הבריטית ארצות הברית ארצות הברית: מונטנה מונטנה, ויומינג ויומינג, איידהו איידהו
 שפות
 בלאקפוט, אנגלית
 דת
 אמונות מסורתיות, ריקוד השמש, נצרות
 קבוצות אתניות קשורות
 סיקסיקה, קיינאיי, פיגאן
בלאקפוט (באנגלית: Blackfoot Confederacy) או ניציטאפי (ᖹᐟᒧᐧᒣᑯ, "האנשים המקוריים") הוא שם קיבוצי לשלוש אומות ראשונות בססקצ'ואן, באלברטה ובבריטיש קולומביה שבקנדה, ולשבט אינדיאני במונטנה שבארצות הברית: הסיקסיקה, הקיינאיי והפיגאן הצפוניים מתגוררים ברובם בקנדה, והפיגאן הדרומיים מתגוררים בארצות הברית. ישנם ממצאים לקיומה של תרבות הבלאקפוט החל מסביבות שנת 1400.
העמים המרכיבים את הבלאקפוט היו מבחינה היסטורית עמים שחיו על ציד ביזונים ודיג דגי טרוטה, והתגוררו בחלקים גדולים בצפון המישורים הגדולים, במיוחד בערבות הצחיחות למחצה שבאזורים אלו. הם עקבו אחרי עדרי ביזונים בנדידתם בין ארצות הברית וקנדה המודרניות.
אף על פי שאכלו בעיקר בשר, אכלו בני בלקפוט גם מזונות צמחיים, והשתמשו באופן נרחב בחומרים מהצומח, מהם הכינו תרופות לבני אדם ולסוסים, ייצרו צבעים ובשמים, וכן השתמשו בצמחים לייצור של נשק ומבנים. בני בלאקפוט ניצלו 185 מינים של צמחים לשימושיהם השונים.
במחצית הראשונה של המאה ה-18 צוידו בסוסים ובנשק חם מהסוחרים הלבנים שעברו במקום. הבלאקפוט השתמשו באמצעים אלו כדי להרחיב את הטריטוריה שלהם ולגבות כסף וחומרי מזון מהשבטים השכנים. באמצעות הסוסים יכלו גם להרחיב את השטח שבו ביצעו את ציד הביזונים.
ציד ביזונים שיטתי למטרות מסחריות על ידי המתיישבים הלבנים במאה ה-19 כמעט חיסל את אוכלוסיית הביזונים ושינה לצמיתות את אופי חייהם של השבטים הילידיים. מאז לא היה מקור המזון העיקרי שלהם קיים בשפע. תקופות של רעב ומחסור במזון הופיעו לעיתים תכופות, ובני הבלאקפוט נאלצו לאמץ את עבודת החקלאות, ולהשתקע במקומות יישוב קבועים. בשנות ה-70 של המאה ה-19 חתמו על אמנות עם שלטונות ארצות הברית וקנדה, שהעבירו את רוב שטחם לממשלות תמורת קצבאות של מזון וסיוע רפואי, וכן תמורת לימוד מלאכת החקלאות. על אף מדיניות התבוללות של ממשלות ארצות הברית וקנדה המשיכו הבלאקפוט לשמר את שפתם ותרבותם המסורתיות.
הערות שוליים

↑  Interactive World History Atlas since 3000 BC, geacron
↑  Blackfoot Indian utilization of the flora of the northwestern great plains, link.springer
| --- | --- |
בקרת זהויות :  NLI: 987007543756505171  BNE: XX536143  GND: 4069512-8  LCCN: sh85122452
ברברה שנברגר

| --- | --- |
שנברגר באוקטובר 2016
שנברגר באוקטובר 2016
 לידה:  5 במרץ 1974 (בת 50) מינכן, גרמניה המערבית 
 מדינה:  גרמניה גרמניה
 תקופת הפעילות:  מ-1998
 מקום לימודים:  Pestalozzi-Gymnasium München (1993)  אוניברסיטת אאוגסבורג (1999) 
 מספר צאצאים:  2 
 פרסים והוקרה:  צלב מסדר ההצטיינות של הרפובליקה הפדרלית של גרמניה (2015)  רומי 
 http://www.barbara-schoeneberger.de/
 פרופיל ב-IMDb
 
ברברה שנברגר (בגרמנית: Barbara Schöneberger; נולדה ב-5 במרץ 1974) היא שחקנית, זמרת ומנחת טלוויזיה גרמנייה.
ביוגרפיה

שנברגר נולדה במינכן כבת יחידה לנגן קלרינט ועקרת בית.
היא למדה סוציולוגיה, תולדות האמנות ותקשורת באאוגסבורג.
ב-1999 החלה להנחות מספר תוכניות בטלוויזיה.
ב-2001 שיחקה בפרק של קומדיית המצבים "Das Amt".
ב-2007 שיחקה בסרט "Herr Bello" המבוסס על ספר של סופר הילדים הגרמני פול מאר (Paul Maar).
ב-2007 הוציאה את אלבומה הראשון כזמרת הנקרא "Jetzt singt sie auch noch!".
ב-2008 דיבבה בסרט ההנפשה "Niko – Lentäjän poika, aka Niko & The Way to the Stars".
בשנים 2008–2011 הנחתה את טקס "פרס הקולנוע הגרמני" (Deutscher Filmpreis).
ב-2009 הנחתה את פרס המוזיקה "Echo".
ב-2009 הוציאה את אלבומה השני "Nochmal, nur anders".
ב-2010 שיחקה בסרט הנעורים "Freche Mädchen 2".
משנת 2015 מגישה כל שנה את ניקוד השופטים הגרמני בתחרות האירוויזיון.
הערות שוליים

↑  Jetzt singt sie auch noch!, www.jazzecho.de (בגרמנית) (ארכיון)
↑  So schön und schlank moderiert Barbara Schöneberger heute den Deutschen Filmpreis „Lola“, bild.de (בגרמנית)
↑  Filmstarts, Freche Mädchen 2 : Bild Barbara Schöneberger, Matthias Brandt, Ute Wieland, FILMSTARTS.de
| --- | --- |
בקרת זהויות :  GND: 124247423  ISNI: 0000 0000 2383 3911  LCCN: no2017008732  MusicBrainz: d596f61b-0f2b-47ef-9cbf-2e3c37c6dea9  VIAF: 941212   WorldCat (עם VIAF): 941212 
ערך זה הוא קצרמרבנושא גרמנים. אתם מוזמנים לתרום לוויקיפדיה ו.
בקאסי

בקאסי (באינדונזית: Bekasi) היא עיר מתפתחת במחוז מערב ג'אווה שבאינדונזיה, הממוקמת ממזרח לעיר הבירה ג'קרטה. על פי מפקד האוכלוסין משנת 2020 אוכלוסיית העיר מנתה כ-2.54 מיליון תושבים ובכך היא הפרוור המאוכלס ביותר של הבירה ג'קרטה והעיר השלישית בגודלה באינדונזיה (אחרי ג'קרטה וסורבאיה). העיר משמשת כעיר שינה של ג'קרטה, למרות שקיימים בה תעשיות קטנות ומרכזים מסחריים.
חלוקה מנהלית

בקאסי מחולקת ל-12 רבעים:
מערב בקאסי
מזרח בקאסי
דרום בקאסי
צפון בקאסי
מדן סאטריה
ראווה לומבו
באנטאר גבאנג
פונדוק גדה
ג'אטיסאמפורנה
ג'אטי אסיה
פונדוק מלאטי
מוסטיקה ג'איה
מסחר

בשנים האחרונות, לאור העובדה כי העיר ממוקמת ליד עיר הבירה ג'קרטה, החלה בקאסי להתפתח מבחינה כלכלית-מסחרית. זאת בעזרת גישה לעיר הבירה של אינדונזיה בעזרת כבישים מהירים, וכן קשרים עם עוד ערים סמוכות.
ישנם כמה מרכזי קניות בעיר: הקניון הגדול, הקניון המטרופוליטני, המרכז המסחרי של בקאסי, מגה בקאסי היפרמול, פארק הסייבר של בקאסי וכיכר בקאסי.
תעבורה

בגלל היותה קרובה לעיר הבירה ג'קרטה, סובלת העיר מפקקי תנועה בכבישים המחברים בינה לבין הבירה. נעשים מאמצים לשפר את התשתיות ולייעל את נתיבי התנועה, בעיקר באזורים של רובע פונדוק גדה ונהר קאלי מאלאנג (אי').
הערות שוליים

↑  Indonesia: West Java Province (Regencies and Cities) - Population Statistics, Charts and Map, www.citypopulation.de
| --- | --- |
בקרת זהויות :  NLI: 987007547551405171  GND: 1024617084  LCCN: nr97038852  MusicBrainz: 74200cc8-5081-4c91-bc76-a013470708b7  VIAF: 125953588   WorldCat (עם VIAF): 125953588 
ערך זה הוא קצרמרבנושא גאוגרפיה של אינדונזיה ובנושא יישובים באסיה. אתם מוזמנים לתרום לוויקיפדיה ו.
בנימין הנריכס

בנימין הנריכס (בגרמנית: Benjamin Henrichs; נולד ב-23 בפברואר 1997 בקלן שבגרמניה) הוא כדורגלן גרמני המשחק בעמדת הקשר בר.ב. לייפציג מליגת העל הגרמנית ובנבחרת גרמניה.
קריירת מועדונים

הנריכס נולד בקלן שבגרמניה. הוא גדל במחלקת הנוער של באייר לברקוזן. ב-20 בספטמבר 2015 ערך הנריכס את הופעת הבכורה שלו במועדון, כשהחליף את כרים בלערבי בדקה ה-78 בהפסד 0–3 לבורוסיה דורטמונד במסגרת המחזור החמישי בליגה. ב-18 בפברואר 2016 ערך הנריכס את הופעת הבכורה שלו בליגה האירופית, כשהחליף את אדמיר מחמדי בדקה ה-79 בניצחון 0–1 על ספורטינג ליסבון במסגרת המשחק הראשון בשלב 32 הגדולות לעונת 2015/2016. זו הייתה הופעתו היחידה בליגה האירופית בעונה זו, והוא ערך 9 הופעות ליגה.
בתחילת עונת 2016/2017 הפך הנריכס לשחקן הרכב בקבוצה, כשהוא פותח בהרכב בכל אחד ממשחקי הקבוצה החל מהמחזור השני. בעונה זו הוסב לשחק בעמדת המגן הימני.
ב-14 בספטמבר 2016 ערך הנריכס את הופעת הבכורה שלו בליגת האלופות, כששיחק 90 דקות בתיקו 2-2 נגד צסק"א מוסקבה במסגרת המחזור הראשון בשלב הבתים לעונת 2016/2017.
ב-28 באוגוסט 2018 עזב הנריכס את באייר לברקוזן וחתם במונקו מליגת העל הצרפתית על חוזה לחמש עונות. ב-2 בספטמבר ערך את הופעתו הבכורה בקבוצה בהפסד 2–3 לאולימפיק מרסיי. ב-27 באוקטובר כבש את שערו הראשון בתיקו 2-2 נגד דיז'ון.
ב-8 ביולי 2020 הושאל הנריכס לר.ב. לייפציג עד לסוף העונה. ב-14 באפריל 2021 חתם באופן קבוע בלייפציג.
קריירה בינלאומית

ב-11 בנובמבר 2016 ערך הנריכס את הופעת הבכורה שלו בנבחרת גרמניה, כששיחק 90 דקות בניצחון 0–8 על נבחרת סן מרינו במסגרת מוקדמות מונדיאל 2018. ביוני 2017 זומן הנריכס לסגל גרמניה לגביע הקונפדרציות 2017 במקומו של דייגו דמה שנפצע באימון.
תארים

ר.ב. לייפציג
הגביע הגרמני: 2021/2022, 2022/2023
הסופר קאפ הגרמני: 2023
נבחרת גרמניה
גביע הקונפדרציות 2017
ברקוביצה

| --- | --- |
מגדל השעון העות'מאני בעיר שהוקם במאה ה-18
מגדל השעון העות'מאני בעיר שהוקם במאה ה-18
 מדינה:  בולגריה בולגריה
 מחוז:  מונטנה
 חבל ארץ:  מורדות הרי הבלקן
 ראש העיר:  מילצ'ו דוצוב
 תאריך ייסוד:  המאה ה-15
 שטח:  80.655 קמ"ר
 גובה:  405 מטרים
 אוכלוסייה:  ‏
  ‑ בעיר:  14,425 (15 במרץ 2024)
 קואורדינטות:  43°14′N 23°07′E﻿ / ﻿43.233°N 23.117°E﻿ / 43.233; 23.117
 אזור זמן:  UTC +2
 http://www.berkovitsa.com
  מפת מיקום  מפה מפורטת   (למפת בולגריה מוגדלת) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור ברקוביצה(למפת בולגריה רגילה) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור ברקוביצה(למפת מחוז מונטנה רגילה) מונטנה לום ורשץ ולדצ'דרם צ'יפרובצי רומניה וראצה סופיה סרביה וידיןברקוביצה(למפת מחוז מונטנה מוגדלת) מונטנה לום ורשץ ולדצ'דרם צ'יפרובצי רומניה וראצה סופיה סרביה וידיןברקוביצה  he tabBackground:;tabBorder:#aaa;defaultTab:0;
בֶּרְקוֹבִיצָה (בבולגרית: Берковица) היא עיר ואתר סקי בצפון מערב בולגריה בשטח מחוז מונטנה והיא העיר השלישית במחוז מבחינת כמות אוכלוסין, לאחר בירת המחוז מונטנה והעיר לום. ברקוביצה שוכנת 63 קילומטרים מהבירה סופיה וממוקמת על המורדות הצפוניים של הרי ברקובסקה ברכס הרי הבלקן.
היסטוריה

תחילת ההתיישבות האנושית המאורגנת מתוארכת לתקופת הברונזה המאוחרת עידן הממלכה התראקית. בשלהי המאה ה-1 לפנה"ס, נכבש האזור על ידי האימפריה הרומית ובסמוך לעיר נבנתה מצודה רומית ונקודת מסחר. בהמשך עבר האזור לשליטת האימפריה הביזנטית ובמקום נתגלו גם שרידי כנסייה.
היישוב מתועד לראשונה בכתב בתעודות עות'מאניות מ-1491 ומיקומו בסמיכות למצודת הדרכים שהייתה קיימת במקום, על אם הדרך בין סופיה (שנקראה סרדיקה), לבין העיר וידין בירת צארות וידין בימי איוון סרצימיר וקונסטנטין השני, שהיו השליטים האחרונים של הישות הוסלית שנותרה מהאימפריה הבולגרית השנייה. חפירות ארכאולוגיות שנערכו בשלהי המאה ה-20, מתארכות את בנייתה של המצודה לתקופתו של קאלויאן, קיסר בולגריה בשלהי המאה ה-12. בתעודה עות'מאנית מ-1565, תקופת הסולטאן סולימאן הראשון, מתוארת העיר כמרכז מינהלי אזורי. החל מאמצע המאה ה-18 הפך אזור וידין חזית לקרבות מתמשכים בין העות'מאנים לצבא ממלכת הבסבורג שהפכה בהמשך לקיסרות האוסטרית ופליטים רבים נמלטו מחמת הקרבות לברקוביצה, אשר גדלה והתפתחה עקב כך. במהלך המלחמה העות'מאנית-רוסית (1877–1878), שוחררה העיר על ידי צבא הדנובה של האימפריה הרוסית והיא הפכה מתוקף חוזה סן סטפנו לחלק מנסיכות בולגריה, אשר הפכה בהמשך למדינת הלאום בולגריה.
כלכלה ודמוגרפיה

51.3 אחוזים מתושבי העיר הן נשים ו-48.7 אחוזים הם גברים. שיעור האבטלה בעיר גבוה בשיעור ניכר מהממוצע הארצי בבולגריה ועומד על כ-20 אחוזים. דרך העיר עובר הכביש המהיר II-81, המחבר את העיר לבירת המחוז מונטנה ולבירת המדינה סופיה. בעיר קיימת תחנת רכבת ובה קו ישיר לערים: לום, וידין וסופיה.
בשטח הרשות המקומית ישנם שני ענפי חקלאות מרכזיים, גידול צאן ובקר לתעשיית מוצרי החלב והבשר וגידולי שדה. הגידולים המרכזיים הן אפונה, שעועית, פרחי וזרעי חמניות, עגבניות ותפוחי אדמה. כמו כן מגדלים פרחי סחלב ליצוא. בשטח הרשות המקומית קיימת תעשייה כימית בתחום חומרי הניקוי וההדברה ומפעלים לעיבוד עץ ומזון.